CELEX: 52021DP0063
Language: hu
Date: 2021-03-09 00:00:00
Title: Az Európai Parlament 2021. március 9-i határozata a Nuno Melo mentelmi jogának felfüggesztésére irányuló kérelemről (2020/2050(IMM))

2021.11.24.   
            
            
               HU
            
            
               Az Európai Unió Hivatalos Lapja
            
            
               C 474/167
            
         
      P9_TA(2021)0063
      Nuno Melo mentelmi jogának felfüggesztésére irányuló kérelem
      Az Európai Parlament 2021. március 9-i határozata a Nuno Melo mentelmi jogának felfüggesztésére irányuló kérelemről (2020/2050(IMM))
      (2021/C 474/21)
      
         Az Európai Parlament,
      
      
                  —
               
               
                  tekintettel a João Nuno Lacerda Teixeira de Melo mentelmi jogának felfüggesztésére irányuló kérelemre, amelyet a Tribunal Judicial da Comarca de Braga, Juízo de Instrução Criminal de Guimarães, Juiz 2 [Bragai Kerületi Bíróság, Guimarãesi Büntetőbíróság, 2. tanács] nyújtott be 2020. február 6-án, az ugyanezen bírósághoz benyújtott magánvád nyomán indult büntetőeljárás keretében (eljárási szám: 1039/17.2T9VNF), és amelyet a 2020. március 9-i plenáris ülésen jelentettek be,
               
            
                  —
               
               
                  miután eljárási szabályzata 9. cikke (6) bekezdésének megfelelően meghallgatta Nuno Melót,
               
            
                  —
               
               
                  tekintettel az Európai Unió kiváltságairól és mentességeiről szóló 7. jegyzőkönyv 8. és 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,
               
            
                  —
               
               
                  tekintettel az Európai Unió Bírósága által 2008. október 21-én, 2010. március 19-én, 2011. szeptember 6-án, 2013. január 17-én és 2019. december 19-én hozott ítéletekre (1),
               
            
                  —
               
               
                  tekintettel a Portugál Köztársaság alkotmánya 157. cikkének (2) bekezdésére,
               
            
                  —
               
               
                  tekintettel eljárási szabályzata 5. cikkének (2) bekezdésére, 6. cikkének (1) bekezdésére és 9. cikkére,
               
            
                  —
               
               
                  tekintettel a Jogi Bizottság jelentésére (A9-0024/2021),
               
            
                  A.
               
               
                  mivel a jelen eljárásban illetékes bíró kérte Nuno Melo európai parlamenti képviselő mentelmi jogának felfüggesztését annak érdekében, hogy sértett/magánfél minőségében részt vehessen az ügy tényállásával összefüggésben és ugyanazon felek részvételével az igazság megállapításához elengedhetetlennek minősülő eljárásokban, a jelen üggyel vagy más, már folyamatban lévő vagy később megindítandó ügyekkel összefüggésben;
               
            
                  B.
               
               
                  mivel az Európai Unió kiváltságairól és mentességeiről szóló 7. számú jegyzőkönyv 8. cikke értelmében a vizsgálat nem Nuno Melo európai parlamenti képviselői feladatának ellátása során kinyilvánított véleményével vagy leadott szavazataival kapcsolatos;
               
            
                  C.
               
               
                  mivel az Európai Unió kiváltságairól és mentességeiről szóló 7. jegyzőkönyv 9. cikke szerint az Európai Parlament képviselői saját államuk területén az adott állam parlamenti képviselőire vonatkozó mentességeket élvezik;
               
            
                  D.
               
               
                  mivel a Portugál Köztársaság alkotmánya 157. cikkének (2) bekezdése szerint a nemzetgyűlés engedélye szükséges ahhoz, hogy egy képviselőt tanúként vagy gyanúsítottként kihallgassanak, és mivel ugyanezen bekezdés ugyanakkor kimondja, hogy az ilyen engedélyt hivatalból meg kell adni abban az esetben, ha komoly és egybehangzó bizonyítékok állnak rendelkezésre három évet meghaladó szabadságvesztéssel büntetendő szándékos bűncselekmény elkövetésére;
               
            
                  E.
               
               
                  mivel Nuno Melo a jelen ügyet azzal indította, hogy büntetőeljárást indított João Quadros ellen olyan cselekmények miatt, amelyek prima facie magukban foglalhatják a portugál büntető törvénykönyv 180. cikkének (1) bekezdése, 181. cikkének (1) bekezdése, valamint 183. cikke (1) bekezdésének a) pontja és (2) bekezdése által említett és szankcionált több becsületsértési és rágalmazási vétség elkövetését;
               
            
                  F.
               
               
                  mivel az eljárási szabályzat 9. cikkének (8) bekezdése értelmében a Jogi Bizottság semmiképpen nem nyilatkozhat a képviselő bűnösségével, illetve ártatlanságával kapcsolatban, sem arról, hogy a neki tulajdonított vélemények vagy cselekedetek indokolttá tesznek-e büntetőeljárást, még abban az esetben sem, ha a kérelem vizsgálata során a tényállásról részletes tudomást szerez;
               
            
                  G.
               
               
                  mivel az Európai Parlament eljárási szabályzata 5. cikkének (2) bekezdésével összhangban a parlamenti mentelmi jog nem a képviselők személyes kiváltsága, hanem a teljes Parlament és az egyes képviselők függetlenségének biztosítéka;
               
            
                  H.
               
               
                  mivel a parlamenti mentelmi jog célja a Parlament és képviselői megóvása a parlamenti megbízatás teljesítése során végzett, és e megbízatástól elválaszthatatlan tevékenységekkel összefüggésben velük szemben kezdeményezett jogi eljárásoktól;
               
            
                  I.
               
               
                  mivel a Parlament nem talált bizonyítékot a fumus persecutionis-ra, azaz arra, hogy komoly és megalapozott gyanú állna fenn arra vonatkozóan, hogy az eljárást a képviselőnek és rajta keresztül az Európai Parlamentnek szánt politikai kár okozása céljából kezdeményezték volna;
               
            
               
                  1.
               
               
                  úgy határoz, hogy felfüggeszti Nuno Melo mentelmi jogát;
               
            
               
                  2.
               
               
                  utasítja elnökét, hogy haladéktalanul továbbítsa ezt a határozatot és az illetékes bizottság jelentését az illetékes portugál hatóságoknak és Nuno Melónak.
               
            
         (1)  A Bíróság 2008. október 21-i ítélete, Marra kontra De Gregorio és Clemente, C-200/07 és C-201/07, ECLI:EU:C:2008:579; a Törvényszék 2010. március 19-i ítélete, Gollnisch kontra Európai Parlament, T-42/06, ECLI:EU:T:2010:102; a Bíróság 2011. szeptember 6-i ítélete, Patriciello, C-163/10, ECLI: EU:C:2011:543; a Törvényszék 2013. január 17-i ítélete, Gollnisch kontra Parlament, T-346/11 és T-347/11, ECLI:EU:T:2013:23; a Bíróság 2019. december 19-i Junqueras Vies ítélete, C-502/19, ECLI:EU:C:2019:1115.